இழை புரை மருங்குல் இறும் இறும் எனவும், இறுகலா வன முலை இரட்டை உழை புகு செப்பின் ஒளிதர மறைத்த உத்தரியத்தினர் ஒல்கி குழை புகு கமலம் கோட்டினர் நோக்கும், குறு நகைக் குமுத வாய் மகளிர் மழை புரை ஒண் கண் செங் கடை ஈட்டம், மார்பினும் தோளினும், மலைய; 88 மாலையும், சாந்தும், கலவையும், பூணும், வயங்கு நுண் தூசொடு, காசும், சோலையின் தொழுதிக் கற்பகத் தருவும், நிதிகளும், கொண்டு பின் தொடர, பாலின் வெண் பரவைத் திரை கருங் கிரிமேல் பரந்தெனச் சாமரை பதைப்ப, வேலைநின்று உயரும் முயல் இல்வெண் மதியின்,வெண்குடை மீதுறவிளங்க;89